Venesuela prezidenti neft barreli narxining 70 dollargacha ko‘tarilishiga erishishga chaqirdi

Venesuela prezidenti Nikolas Maduro energetika bozori ishtirokchilarini neft barreli narxining 70 dollargacha ko‘tarilishiga erishishga chaqirdi. Bu haqda “Korrespondent.net” xabar bermoqda.

“Qayta tiklanishini kafolatlash uchun neft barreli 70 dollar turishi kerak. Bu dunyo moliya tizimi uchun zarur va murakkab bo‘lmagan vazifa”, — deya ta’kidladi Maduro.
Venesuela energetika vaziri Euloxio del Pino mazkur masalada mamlakat tashqi ishlar vaziri Delsi Rodriges bilan birgalikda OPEK a’zosi bo‘lgan davlatlarga tashrif buyurishni rejalashtirmoqda.